Iago Aspas

Iago Aspas Juncal (sündinud 1. augustil 1987 Moañas) on hispaania jalgpallur. Ta mängib kodumaa klubis Celta de Vigo ja Hispaania jalgpallikoondises ründajana. 

Aspas on enamiku karjäärist veetnud Celta de Vigos, kus ta on mänginud aastatel 2008–2013 ja alates 2015. aastast. 2012. aastal ülendati ta Celtaga Hispaania meistriliigasse ja juba järgneval aastal liikus ta 7,7 miljoni naela eest Liverpooli, kus mängis hooajal 2013–2014. Hooaja 2014–2015 mängis ta laenul Sevillas.

Aastatel 2016–2019 oli Apsas Hispaania kõrgliigas kolmel hooajal järjest resultatiivseim Hispaania mängija (vastavalt 19, 20 ja 22 väravat).

Tema vanem vend Jonathan Aspas on samuti jalgpallur ja samuti pärit Celta de Vigo noortesüsteemist.

 Koondisekarjäär 
Aspas kutsuti Hispaania koondise juurde juba 2012. aasta detsembris, kuid debüüdi tegi ta koondisesärgis alles 15. novembril 2016 sõprusmängus Inglismaaga. Ta pääses väljakule teiseks poolajaks ja lõi Inglismaa vastu ka esimese värava koondises."England 2–2 Spain". BBC Sport. 15.11.2016. Vaadatud 26.6.2018

2018. aasta maailmameistrivõistluste viimases alagrupimängus lõi ta värava mängus Maroko vastu, viigistades sellega üleminutitel mängu, millega Hispaania kindlustas alagrupivõidu."Hispaania sai Marokolt kõvasti sakutada, aga pääses viigiga". sport.err.ee. 25.6.2018. Vaadatud 26.6.2018

 Saavutused 
Sevilla
 UEFA Euroopa Liiga: 2014–15

 Viited 

 Välislingid 

 Biograafia

Kategooria:Hispaania jalgpallurid
Kategooria:Celta de Vigo mängijad
Kategooria:Liverpool FC mängijad
Kategooria:Sevilla FC mängijad
Kategooria:La Liga mängijad
Kategooria:Premier League'i mängijad
Kategooria:Sündinud 1987